AOT โบรกเชียร์ซื้อเป้า 76 บ. ลุ้น Q3 ฟื้นตัว! ผู้โดยสารพุ่ง จับตาปีนี้แตะ 45 ล้านคน
AOT โบรกเชียร์ซื้อเป้า 76 บ. ลุ้น Q3 (เม.ย.-มิ.ย.22) ฟื้นตัว! ผู้โดยสารพุ่งต่อเนื่อง จับตาปีนี้แตะ 45 ล้านคน
AOT โบรกเชียร์ซื้อเป้า 76 บ. ลุ้น Q3 (เม.ย.-มิ.ย.22) ฟื้นตัว! ผู้โดยสารพุ่งต่อเนื่อง จับตาปีนี้แตะ 45 ล้านคน
30 มิ.ย. 2565

บล.เคทีบีเอสที ระบุในบทวิเคราะห์วันนี้ (28 มิ.ย.2565) ว่า  บริษัท ท่าอากาศยานไทย จำกัด (มหาชน) หรือ AOT ยังแนะนำ “ซื้อ” และราคาเป้าหมายที่ 76.00 บาท โดยประเมินไตรมาส 3/2565 (เม.ย.-มิ.ย.22) ผลการดำเนินงานปกติจะขาดทุนลดลงเหลือ 2.4 พันล้านบาท ดีขึ้นต่อเนื่องทั้ง เทียบช่วงเดียวกันของปีก่อน,เทียบไตรมาสก่อนหน้า (ไตรมาส 3/2564 ขาดทุน -4.0 พันล้านบาท,ไตรมาส 2/2565 ขาดทุน -3.3 พันล้านบาท)
โดยได้ผลบวกจากผู้โดยสารระหว่างประเทศที่เติบโตดีขึ้นมากเป็น 4.0 ล้านคน (โต 1,574% เทียบช่วงเดียวกันของปีก่อน, โต 165% เทียบไตรมาสก่อนหน้า) จากการผ่อนคลายการเปิดประเทศมากขึ้นอย่างต่อเนื่อง ส่งผลให้การท่องเที่ยวฟื้นตัวดีขึ้นมาก เช่นเดียวกับจำนวนผู้โดยสารในประเทศที่ดีขึ้นเป็น 9.5 ล้านคน (โต 216% เทียบช่วงเดียวกันของปีก่อน,โต 27% เทียบไตรมาสก่อนหน้า) และส่งผลให้ผู้โดยสารรวมอยู่ที่ 13.5 ล้านคน (โต 317% เทียบช่วงเดียวกันของปีก่อน, โต 51% เทียบไตรมาสก่อนหน้า)
ยังคงประมาณการผลการดำเนินงานปกติ ปี 2565 ขาดทุนที่ -1.0 หมื่นล้านบาท (ดีขึ้นจาก FY21 ที่ขาดทุน -1.5 หมื่นล้านบาท) โดยแนวโน้มไตรมาส 4/2565 จะขาดทุนลดลงต่อเนื่อง จากการผ่อนคลายเปิดประเทศและการกระตุ้นการท่องเที่ยว และจะเริ่มพลิกกลับมีกำไรได้ในปี 2566 ที่ 6.8 พันล้านบาท
ทั้งนี้ยังประเมินจำนวนผู้โดยสารในปี 2565 ที่ 45 ล้านคน (โต 125%เทียบช่วงเดียวกันของปีก่อน), ปี 2566 ที่ 90 ล้านคน (+97% เทียบช่วงเดียวกันของปีก่อน) และ 2567 ที่ 135 ล้านบาท (โต 41% เทียบช่วงเดียวกันของปีก่อน) กลับไปใกล้เคียง 2564ช่วงก่อนเกิดโควิด
ราคาหุ้นปรับตัวขึ้นและ outperform SET +14% ในรอบ 3 เดือน จากการที่หลายประเทศทั่วโลกและไทยได้ลดระดับความเข้มงวดในการเดินทาง ทำให้การท่องเที่ยวฟื้นตัวดีขึ้น ซึ่ง AOT จะได้ประโยชน์โดยตรง และเรายังคงแนะน า “ซื้อ” จากจำนวนผู้โดยสารที่ปรับตัวเพิ่มขึ้นอย่างต่อเนื่อง โดยเฉพาะจากผู้โดยสารระหว่างประเทศที่มีแนวโน้มฟื้นตัวเร็วขึ้น ซึ่งจะช่วยหนุนผลการดำเนินงานให้เร่งปรับตัวดีขึ้นในไตรมาส 4/2565 และพลิกเป็นกำไรได้ในปี 2566